มีเพศ​สัมพันธ์​กันในวันที่13มิถุนายน​ไม่ได้ป้องกัน​ แต่ไม่มีการหลั่งในหรือนอกแต่อย่างใด​และหลังจากนั้นก็กินยาคุมฉุกเฉินทันที​ และประจำเดินก็มาปรกติ​ในวันที่27 3วันและมาเยอะปกติ​ และเดือนถัดมาก็มาปรกติ​ในวันที่25​ มา3วันและเยอะปรกติ​ และพอมาวันนี้หรือ19สิงหาค​ม​ แฝนผมเป็นหลีดเดอร์​ซึ่งมีการฝึกที่โหดมาก​ วันนี้แฟนกลับมาบอกว่ามีเส้นเลือดปูดขึ้นมาบริเวณ​ต้นขาขึ้นมาถึงเอว​ และขึ้นบริเวณ​รอบหัวนม​ ไม่รู้สึกแสบร้อน​ หรือคันแต่อย่างใด​ และประจำเดือนใกล้มา จึงมีอาการปวดนู้นปวดนี้​ อย่างงี้มีสิทธิ์​ท้องไหมครับ​ รบกวนด้วยครับคุณ
สวัสดีค่ะ หากประจำเดือนได้มาแล้วในวันที่ 27 มิ.ย. โดยมาเป็นปกติดี และในเดือน ก.ค. ก็ได้มาในวันที่ 25 ก.ค. และมานาน 3 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 13 มิ.ย.ค่ะสำหรับการมีเส้นเลือดปูดขึ้นมา หากมีประวัติการไปซ้อมเต้น ซ้อมเชียร์หลีดเดอร์มา ก็น่าจะเป็นสาเหตุได้ ซึ่งหากไม่ได้มีอาการปวดรุนแรง ขาไม่บวมมากขึ้นเรื่อยๆ ก็ไม่ได้อันตรายอะไรค่ะส่วนการปวดตามที่ต่างๆ ก็อาจเป็นอาการก่อนการมีประจำเดือนมาได้ เพราะเข้าใกล้ช่วงที่ประจำเดือนควรจะมา หรืออาจเกิดจากการซ้อมเต้นมากไปก็ได้ค่ะ ซึ่งหากไม่ได้มีการซ้อมแล้ว ก็ควรพักผ่อนมากๆ ดื่มน้ำเยอะๆ งดการดื่มชา กาแฟ แอลกอฮอล์ และเครื่องดื่มบำรุงกำลังต่างๆ ค่ะ